Document ID: 31995R2950

ΚΑΝΟΝΙΣΜΟΣ (ΕΚ) αριθ. 2950/95 ΤΗΣ ΕΠΙΤΡΟΠΗΣ της 20ής Δεκεμβρίου 1995 για όγδοη τροποποίηση του κανονισμού (ΕΚ) αριθ. 3146/94 περί θεσπίσεως εκτάκτων μέτρων στηρίξεως της αγοράς στον τομέα του χοιρείου κρέατος στη Γερμανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,
Εκτιμώντας:
ότι, λόγω της εμφανίσεως της κλασικής πανώλης των χοίρων σε ορισμένες περιοχές παραγωγής της Γερμανίας, έχουν θεσπιστεί από αυτό το κράτος μέλος έκτακτα μέτρα στηρίξεως της αγοράς του χοιρείου κρέατος από τον κανονισμό (ΕΚ) αριθ. 3146/94 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1995/95 (4) 7
ότι στο Niedersachsen η περιοχή του Verden έχει πληγεί πρόσφατα από κλασική πανώλη των χοίρων ενώ η επιζωοτία αυτή έχει πλήρως εξαφανιστεί από την περιοχή του Emsland 7
ότι οι αρχές του Mecklenburg-Vorpommern, για να βελτιώσουν την καταπολέμηση της κλασικής πανώλης των χοίρων, έχουν περικυκλώσει την περιοχή, στην οποία εφαρμόζονται έκτακτα μέτρα στηρίξεως της αγοράς, με προστατευτικό κορδόνι και στην εν λόγω περιοχή οι ζωντανοί χοίροι υπόκεινται σε κτηνιατρικούς και εμπορικούς περιορισμούς 7
ότι πρέπει να ληφθούν υπόψη όλες αυτές οι αλλαγές τροποποιώντας τον κατάλογο των περιοχών στις οποίες μπορούν να εφαρμοστούν έκτακτα μέτρα στηρίξεως της αγοράς 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού (ΕΚ) αριθ. 3146/94 αντικαθίσταται από το παράρτημα του κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1995.

Labels: 3
17
18
6